Dominic Raab, utanríkisráðherra Breta, sætir þrýstingi heima fyrir vegna þess hvernig hann hélt á málum í aðdraganda þess að Kabúl féll í hendur Talíbana. Raab var á grísku eyjunni Krít þegar hildarleikurinn stóð sem hæst.
Á meðan vestræn ríki voru óða önn að tryggja öryggi borgara sinna var Raab í sumarfríi. Komið hefur í ljós að ráðgjafar ráðherrans höfðu á fimmtudag fyrir viku ráðlagt honum að hringja í afganska utanríkisráðherrann. Hann gæti aðstoðað Breta við að koma til hjálpar afgönskum túlkum sem hafa unnið fyrir breska herinn. Raab reyndi að koma því verkefni yfir á undirráðherra sína en þeim var tjáð að afganski ráðherrann myndi aðeins ræða við Raab. Að endingu varð ekkert að samtalinu.
Talsmaður ráðherrans segir að staðan hafi breyst svo hratt að ekki hafi verið hægt að koma símtalinu í kring.
Lisa Nandy, talsmaður Verkamannaflokksins í utanríkismálum, segir það ófyrirgefanlegt að forsætisráðherra og utanríkisráðherra landsins hafi verið í fríi á sama tíma og stærsta utanríkiskrísa í áraraðir standi yfir.
Átján mánuðir séu síðan Bandaríkjamenn ákváðu að herlið yrði flutt á brott og fjórir mánuðir síðan tímasetning lá fyrir. Þrátt fyrir það er flugvöllurinn troðinn, ekki er hægt að afgreiða skjöl
ÚT: Unparalelled shame for this government.
Stjórnvöld viðurkenni nú opinberlega að fólk verði skilið eftir og sumir muni deyja. Aldrei hafi skömm ríkisstjórnarinnar verið meiri.